M&L 49: Cynllunio prosesau busnes

|  |  |  |
| --- | --- | --- |
| **Deilliannau Dysgu** | **Meini Prawf Asesu** | **Canllawiau ac ystod**  **Mae’r ymgeisydd yn darparu tystiolaeth ei fod yn deall:** |
| 1. Deall technegau ac adnoddau sy’n cefnogi’r gwaith o gynllunio prosesau busnes | 1.1 Dadansoddi egwyddorion newidiadau busnes ac ad-drefnu prosesau busnes | Er mwyn cyflwyno newidiadau busnes ac ad-drefnu prosesau mae angen dealltwriaeth lawn o’r prosesau sy’n bodoli ar hyn o bryd a’r ffordd orau o ddadansoddi hyn yw trwy ddefnyddio dadansoddiad SWOT neu PESTEL.  Er enghraifft, mae 8 cam Kotter ar gyfer cyflwyno newidiadau’n llwyddiannus yn cynnwys:   * Cynnwys a chytuno ar gefnogaeth gan y rhai sy’n rhan o’r broses * Mesur arferion prosesau a’r sefyllfa gyfredol * Deall beth yw’r nod – beth rydych chi am ei gyflawni * Cynllunio datblygiadau mewn camau sy’n bosibl i’w cyflawni a’u mesur - defnyddio amcanion CAMPUS * Cyfathrebu a chynnwys, galluogi a hwyluso’n agored a llawn.   Mae angen dadansoddi’r egwyddorion cyffredinol hyn mewn perthynas ag amgylchedd y sefydliad ei hun. |
| *Yn y maen prawf hwn, mae gofyn i’r dysgwr ddarparu trosolwg byr o’r gwahaniaeth rhwng newidiadau busnes ac ad-drefnu prosesau busnes gyda dadansoddiad o brosesau cyfredol drwy gyfeirio at bob un o blith ystod o egwyddorion cydnabyddedig newid prosesau busnes.* |
| 1.2 Gwerthuso’r cysyniad a’r defnydd o batrymau llif gwaith a phrofi defnyddioldeb | Mae patrymau llif gwaith yn dangos gweithgarwch ar gyfer cynrychioli prosesau menter, er mwyn dadansoddi neu wella’r broses gyfredol. Mae patrymau llif gwaith yn amrywio er mwyn gallu casglu gwybodaeth i ddadansoddi gwahanol brosesau busnes. O ddealltwriaeth o pam a beth sydd angen ei gyflawni mae angen nodi, gwerthuso a phrofi’r patrymau llif gwaith i weld pa un yw’r gorau ar gyfer y broses fusnes o dan ystyriaeth.  Gall patrymau llif gwaith gynnwys y canlynol a gellir eu disgrifio fel:   * Annibynnol * Dilyniannol * Rhyngddibynnol / rhwydweithiol   Neu fel   * Rheolaeth sylfaenol * Uwch – sawl cangen ac wedi cysoni * Strwythuredig   Gall gynnwys cyfeiriadau at TQM a/neu Six-Sigma hefyd. |
| *Yn y maen prawf hwn, mae gofyn i’r dysgwr gymharu a gwerthuso TRI phatrwm llif gwaith a phrofi eu defnyddioldeb ar gyfer eu defnyddio yn y gweithle o bosibl.* |
| 1.3 Gwerthuso amrywiaeth o adnoddau modelu | Mae adnoddau a thechnegau ar gyfer modelu prosesau busnesau yn galluogi sefydliad i gael dealltwriaeth gliriach cyn cyflwyno newid. Mae angen nodi adnoddau syml fel:   * Taflu syniadau * Diagram asgwrn pysgodyn / Ishikawa * Dadansoddi llwybr critigol * Siartiau Gantt   Bydd technegau mwy datblygedig yn cynnwys modelu mathemategol cyfrifiadurol. Dylid ystyried costau a buddion y newid arfaethedig mewn perthynas â’r dewis o fodel. |
| *Yn y maen prawf hwn, mae gofyn i’r dysgwr werthuso manteision a chyfyngiadau manteision adnoddau modelu syml a chymhleth.* |
| 1.4 Dadansoddi’r ffactorau i’w hystyried wrth werthuso effeithiolrwydd prosesau busnes | Dylid nodi, dadansoddi a gwerthuso ffactorau sy’n effeithio ar drefniadau newid / ad-drefnu prosesau busnes sefydliad o’r adrannau uchod er mwyn gweld pa mor effeithiol ydynt a sut maen nhw wedi arwain at weithredu mwy effeithion. Mae angen deall holl nodweddion proses cyn gwneud gwelliannau a gellir defnyddio dadansoddiad Kaizen o newid sylweddol ar gyfer gwelliannau parhaus i brosesau a TQM ar gyfer newidiadau mwy radical i brosesau. |
| *Yn y maen prawf hwn, mae gofyn i’r dysgwr ddadansoddi’r ffactorau sy’n effeithio ar effeithlonrwydd ac effeithiolrwydd proses fusnes ar gyfer ei gweithredu o bosibl.* |
| 2. Gallu datblygu prosesau busnes | 2.1 Gwerthuso’r cyfle i wneud gwelliannau i brosesau a chyfyngiadau | Efallai y bydd hi’n anodd nodi beth yw’r opsiwn gorau ar gyfer gweithredu yn sgil ffactorau lleol sy’n effeithio ar gostau, buddion a diwylliant y busnes / sefydliad er enghraifft. Mae angen i’r ffactorau hyn fod yn glir a dylid eu gwerthuso er mwyn lleihau effeithiau methiant i gyflawni’r gwelliannau dymunol yn y dyfodol. |
| *Yn y maen prawf hwn, mae gofyn i’r dysgwr ddarparu tystiolaeth bod gwelliannau a chyfyngiadau’r broses fusnes wedi’u gwerthuso’n drylwyr drwy ymarfer cwmpasu.* |
| 2.2 Meddwl am syniadau sy’n diwallu anghenion busnes a ddiffiniwyd | Drwy ddefnyddio amrywiaeth o ymarferion meddwl am syniadau fel: Taflu syniadau gyda chydweithwyr, dadansoddi holiaduron gan weithwyr yr effeithiwyd arnynt a gweithgareddau trafod. Gellir cyfyngu’r crynodeb o syniadau wedyn o ran pa mor briodol ydynt ar gyfer eu gweithredu. |
| *Yn y maen prawf hwn, mae gofyn i’r dysgwr ddarparu tystiolaeth o feddwl am DDAU syniad neu fwy ar gyfer gwella proses fusnes yn gynaliadwy.* |
| 2.3 Profi proses arfaethedig drwy ymarfer modelu | Defnyddio model proses priodol sy’n dangos cynrychiolaeth raffigol ar gyfer nodi prosesau busnes. Dylai gynnwys y cwmpas, yr elfennau a’r digwyddiadau sy’n llifo o’r dechrau i’r diwedd gan ddefnyddio nodiadau siart llif safonol. Dylai’r model gynnwys:   * Tasg * Is-broses/au * Trafodion (is-brosesau cysylltiedig)   Gall modelau amrywio, er enghraifft, o’r dadansoddiad llwybr critigol syml – i dechnegau modelu cyfrifiadurol / cynllunio prosiect a rhwydweithio cymhleth |
| *Yn y maen prawf hwn, mae gofyn i’r dysgwr lunio siart lif proses, neu debyg, gyda chrynodeb o’r camau a gymerwyd i sicrhau gwelliannau y cytunwyd arnynt.* |
| 2.4 Gwerthuso dichonoldeb a hyfywedd proses arfaethedig yn erbyn meini prawf y cytunwyd arnynt | Mae’n rhaid gwerthuso dichonoldeb a hyfywedd y meini prawf ar gyfer cyflawni’r newid i’r broses fusnes yn drylwyr. Bydd y meini prawf wedi’u nodi mewn ffordd debyg i 1.1 uchod. Gellir defnyddio’r amcanion CAMPUS a nodwyd yn flaenorol i fesur gwahaniaethau ar gyfer gwerthuso eu dichonoldeb a hyfywedd costau / adnoddau. |
| *Yn y maen prawf hwn, mae gofyn i’r dysgwr ddangos ei fod wedi datblygu proses / system ar gyfer casglu gwybodaeth a data sy’n arwain at arferion gwaith gwell mewn perthynas â phrosesau busnes.* |
| 2.5 Nodi i ba raddau mae proses arfaethedig a phrosesau a systemau cyfredol yn gorgyffwrdd | Wrth newid proses fusnes neu ad-drefnu prosesau bydd prosesau neu systemau newydd a chyfredol yn gweithredu yr un pryd. Mae angen nodi arferion gwaith cyfredol, sy’n debyg i’r rhai arfaethedig, ac i ba raddau maent yn gorgyffwrdd er mwyn sicrhau cyn lleied o darfu â phosibl yn y sefydliad. |
| *Yn y maen prawf hwn, mae gofyn i’r dysgwr ddangos ei fod wedi nodi pa dasgau a/neu is-dasgau sy’n gorgyffwrdd ac i ba raddau mae hynny’n digwydd.* |
| 2.6 Datrys tensiynau rhwng systemau a phrosesau cyfredol ac arfaethedig | Rheolwyr sy’n gyfrifol am hwyluso a galluogi newid ac maen nhw’n gwneud hyn drwy gynnwys pobl. Mae rheolwyr wrth eu bodd yn gwneud hyn, a gweithwyr yn ei ofni. Mae’n debygol y gwelir tensiynau rhwng y ddwy garfan a bydd angen mynd i’r afael â’r rhain drwy ymgynghori a thrafod a chynnwys pawb sy’n cael eu heffeithio. Mae’n hanfodol bod yn glir o ran:   * Beth sydd angen ei gyflawni * Pam a sut y bydd newidiadau’n cael eu cyflwyno * Pwy sy’n cael eu heffeithio * Sut maen nhw’n cael eu heffeithio   Dylid cyfeirio at fodel newid sy’n ymwneud â sgiliau rhyngbersonol fel model newid RISE Dawn Stanley, ynghyd â phroses benderfyniadau ar gyfer safbwynt gweithwyr ar arloesi fel yr un a gynigir gan Sharon Drew-Morgan. |
| *Yn y maen prawf hwn, mae gofyn i’r dysgwr ddangos ei fod wedi defnyddio adnoddau a thechnegau i nodi meysydd tensiwn y rhai sy’n cael eu heffeithio gan broses newid y busnes ac wedi egluro sut y cafodd y tensiynau hyn eu datrys yn gyfeillgar neu fel arall.* |
| 2.7 Cydymffurfio â pholisïau a gweithdrefnau’r sefydliad, a gofynion cyfreithiol a moesegol wrth ddatblygu prosesau busnes | Pan fo pobl yn cael eu heffeithio gan newid mae angen cydymffurfio’n llwyr â pholisïau a gweithdrefnau sy’n berthnasol i’r sefydliad. Gall peidio â chydymffurfio arwain at gostau uchel, er enghraifft pan na ddilynwyd y gweithdrefnau angenrheidiol ar gyfer dileu swydd. Dylid cyfeirio at rai polisïau sefydliad a llywodraeth penodol mewn unrhyw newidiadau i broses fusnes arfaethedig:   * Adnoddau Dynol – Contractau Cyflogaeth, gwasanaeth a chysylltiadau cwsmeriaid * Hawliau Dynol * Cyfle Cyfartal * Iechyd a Diogelwch – cyfarpar, cyfleusterau, storio, adeiladau ac ati * Eraill fel y bo’n briodol i’r sefydliad |
| *Yn y maen prawf hwn, mae gofyn i’r dysgwr ddangos ei fod wedi darllen polisïau a gweithdrefnau perthnasol y sefydliad a’r llywodraeth a bod gweithredu’r newid yn briodol o ran cydymffurfio â’r rhain.* |
| 3. Gallu gwerthuso effeithiolrwydd prosesau busnes | 3.1 Dadansoddi gwybodaeth ddilys gan ddefnyddio technegau sy’n briodol i’r broses sy’n cael ei gwerthuso | Gellir dadansoddi problemau neu broblemau canfyddedig drwy ddefnyddio model 5 cam Crosby neu fodel 8-D Ford er enghraifft. Mae’r rhain yn nodi pwyntiau o fethiant posibl. Dylid cyfeirio at un neu ddau fodel ar gyfer cofnodi a monitro methiant yn dibynnu ar y broses gydag esboniad pam y dewiswyd y dull hwnnw. FMEA (*failure modes effect analysis*) ar gyfer defnydd cyffredinol a FRACAS (*failure reporting and corrective action system*) ar gyfer peirianneg a gweithgynhyrchu.  Gellir dadansoddi gwybodaeth fanwl drwy raddio risg drwy:   * Mynychder * Difrifoldeb * Dichonoldeb darganfod   Caiff y rhain eu graddio’n rhifyddol er mwyn gallu blaenoriaethu camau adfer dibynadwy a nodi gweithgareddau sy’n dangos gwelliannau i’r broses gyfredol.  Dylid ystyried defnyddio technegau cofnodi a monitro fel siartiau rheoli ystadegol yn barhaus. |
| *Yn y maen prawf hwn, mae gofyn i’r dysgwr ddadansoddi data a gwybodaeth am y gwelliant arfaethedig. Dylid disgrifio diagramau a thechnegau siartio yn dda er mwyn eu cyfathrebu’n hawdd i’r tîm newid.* |
| 3.2 Asesu cost a budd un o brosesau busnes y sefydliad | Bydd angen cynnal dadansoddiad cost a budd ariannol o’r broses fusnes arfaethedig. Gall y goblygiadau o ran costau a’r elw dilynol ar fuddsoddiad a buddion y broses ddiwygiedig gynnwys y canlynol:   * Y gweithlu yn gyffredinol – yn ystod ac ar ôl gweithredu * Hyfforddi a datblygu * Cyfarpar – costau defnyddio ac amorteiddio * Materion adnoddau dynol – gwrthdaro; staff; recriwtio / dileu swyddi * Monitro a phrofi * Arbed amser, lle a deunyddiau   Mae angen cofnodi buddion a cholledion o ran costau yn briodol ar gyfer pob gweithgaredd o fewn y broses gyda’r effeithiau ar brosesau dilynol yn y llif gwaith, yn ystod y profi ac ar ôl derbyn, ar gyfer camau gweithredu dilynol. |
| *Yn y maen prawf hwn, mae gofyn i’r dysgwr ddangos bod y broses fusnes arfaethedig yn cyflawni’r buddion dynol ac ariannol a nodwyd i gychwyn gan ddefnyddio adnoddau a thechnegau priodol.* |
| 3.3 Cyfiawnhau argymhellion ar gyfer gwrthod, mabwysiadu neu wella prosesau gyda thystiolaeth | Bydd angen cyfiawnhau gweithgareddau a gynhaliwyd yn yr adrannau uchod i’w cynnwys yn y penderfyniadau terfynol. Mae’n rhaid i’r opsiwn a ddewisir fod yn seiliedig ar dystiolaeth gadarn o ddefnyddio amrywiaeth o adnoddau a thechnegau sy’n dangos eu dilysrwydd a bod y meini prawf y cytunwyd arnynt ar gyfer gwella, o Adran 1 uchod, wedi’u bodloni.  Bydd angen cyflwyno adroddiad byr i reolwr er mwyn darparu cymeradwyaeth derfynol i’r newid(iadau) gan yr uwch dîm rheoli iddynt hwy roi eu cymeradwyaeth derfynol. |
| *Yn y maen prawf hwn, mae gofyn i’r dysgwr lunio* ***adroddiad byr*** *i’w reolwr llinell/uwch reolwr yn cyfiawnhau’r sail resymegol ar gyfer effaith y newid i gynllun y broses fusnes. Bydd yr adroddiad yn cynnwys briff o opsiynau a ystyriwyd a’r rhesymau dros wrthod neu dderbyn cynllun ynghyd â thystiolaeth gadarn sy’n cefnogi penderfyniadau i wella’r busnes a’r manteision sylfaenol.* |